CELEX: 32017D0177
Language: sl
Date: 2017-01-31 00:00:00
Title: Izvedbeni sklep Komisije (EU) 2017/177 z dne 31. januarja 2017 o skladnosti skupnega predloga za vzpostavitev železniškega tovornega koridorja Amber s členom 5 Uredbe (EU) št. 913/2010 Evropskega parlamenta in Sveta (notificirano pod dokumentarno številko C(2017) 141)

2.2.2017   
            
            
               SL
            
            
               Uradni list Evropske unije
            
            
               L 28/69
            
         IZVEDBENI SKLEP KOMISIJE (EU) 2017/177
   z dne 31. januarja 2017
   o skladnosti skupnega predloga za vzpostavitev železniškega tovornega koridorja Amber s členom 5 Uredbe (EU) št. 913/2010 Evropskega parlamenta in Sveta
   
      
         (notificirano pod dokumentarno številko C(2017) 141)
      
   
   (Besedilo v madžarskem, poljskem, slovaškem in slovenskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 913/2010 Evropskega parlamenta in Sveta z dne 22. septembra 2010 o evropskem železniškem omrežju za konkurenčen tovorni promet (1) in zlasti člena 5(6) Uredbe,
   ob upoštevanju naslednjega:
   
               (1)
            
            
               Ministrstva, pristojna za železniški promet na Madžarskem, v Republiki Poljski, Slovaški republiki in Republiki Sloveniji, so v skladu s členom 5(5) Uredbe (EU) št. 913/2010 Komisiji poslala pismo o nameri, ki ga je ta prejela 7. aprila 2016. Pismo je vključevalo predlog o vzpostavitvi železniškega tovornega koridorja Amber na ozemlju navedenih štirih držav članic.
            
         
               (2)
            
            
               Komisija je proučila ta predlog v skladu s členom 5(6) Uredbe (EU) št. 913/2010 in meni, da je skladen s členom 5 navedene uredbe iz razlogov, navedenih v nadaljevanju.
            
         
               (3)
            
            
               V predlogu so bila upoštevana merila, določena v členu 4 Uredbe. Predlagani železniški tovorni koridor, ki prečka ozemlje več kot treh držav članic, olajšuje povezave med jadranskimi pristanišči v Republiki Sloveniji in pristanišči na celinskih plovnih poteh na Donavi na Madžarskem in v Slovaški republiki. Poleg tega izboljšuje povezave z glavnimi intermodalnimi železniško-cestnimi terminali v zadevnih državah članicah in omogoča neposredno pot tovornemu prometu vzhodno od Alp. Lahko tudi spodbuja razvoj železniškega prometa s Srbijo in izboljša železniški promet prek vzhodne meje Unije in na kopenskem mostu med Evropo in Azijo.
            
         
               (4)
            
            
               Poleg tega sodeč po rezultatih tržnih študij, ki podpirajo vzpostavitev železniškega tovornega koridorja Amber, obstaja povpraševanje po prometu vzdolž predlagane proge, kar vključuje promet med pristanišči na celinskih vodnih poteh in zaledjem prek zahodne Madžarske od in do pristanišča Koper ter promet med vzhodnimi regijami Poljske, Slovaške in Madžarske. Iz študij so razvidne možnosti za prehod na druge oblike prevoza in povečanje prometa vzdolž koridorja.
            
         
               (5)
            
            
               Zadevni upravljavci infrastrukture so izrazili popolno podporo novemu železniškemu tovornemu koridorju in morebitni prosilci so glede na pismo o nameri izkazali zanimanje za njegovo uporabo.
            
         
               (6)
            
            
               Ukrepi iz tega sklepa so skladni z mnenjem odbora, ustanovljenega v skladu s členom 21 Uredbe (EU) št. 913/2010 –
            
         SPREJELA NASLEDNJI SKLEP:
   Člen 1
   Pismo o nameri o vzpostavitvi železniškega tovornega koridorja Amber, ki ga je Komisija 7. aprila 2016 prejela od ministrstev, pristojnih za železniški promet na Madžarskem, v Republiki Poljski, Slovaški republiki in Republiki Sloveniji, in v katerem je predlagana proga Koper–Ljubljana–Zalaszentivan–Sopron/Csorna–(madžarsko-srbska meja)–Kelebia–Budimpešta–Komárom–Leopoldov/Rajka–Bratislava–Žilina–Katovice/Krakov–Varšava/Lukow–Terespol–(poljsko-beloruska meja) kot glavna proga za železniški tovorni koridor Amber, je skladno s členom 5 Uredbe (EU) št. 913/2010.
   Člen 2
   Ta sklep je naslovljen na Madžarsko, Republiko Poljsko, Republiko Slovenijo in Slovaško republiko.
   
      V Bruslju, 31. januarja 2017
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 276, 20.10.2010, str. 22.